text: সিলেট মহানগর বিএনপির প্রতিনিধি সভায় বক্তব্য রাখলেন তারেক রহমান – News Vision BD
  / রাজনীতি / সিলেট মহানগর বিএনপির প্রতিনিধি সভায় বক্তব্য রাখলেন তারেক রহমান
  সিলেট মহানগর বিএনপির প্রতিনিধি সভায় বক্তব্য রাখলেন তারেক রহমান
  প্রকাশিতঃ ২:৫১ অপরাহ্ণ, এপ্রিল ৭, ২০১৮
  তাইবুর রহমান, সিলেট প্রতিনিধি :
  বিএনপি চেয়ারপার্সনের মুক্তির দাবিতে আগামী ১০ এপ্রিল সিলেটে বিভাগীয় মহাসমাবেশ ডেকেছে সিলেট জেলা ও মহানগর বিএনপি। বিভাগীয় মহাসমাবেশ সফলের লক্ষে গতকাল শুক্রবার ৬ এপ্রিল প্রতিনিধি সভার আয়োজন করে সিলেট মহানগর বিএনপি। প্রতিনিধি সভা চলাকালে টেলিকনফারেন্সে সিলেট মহানগর বিএনপিকে দিকনির্দেশনা দেন লন্ডনে অবস্থনরত দলটির বর্তমান ভারপ্রাপ্ত চেয়ারম্যান তারেক রহমান।
  টেলিকনফারেন্সে বক্তব্যে তারেক রহমান সিলেট বিভাগের সকল নেতাকর্মীদের বিগত দিনের আন্দোলনে ঐক্যবদ্ধ থাকায় ধন্যবাদ জানান।তিনি উপস্থিত কেন্দ্রীয় নেতৃবৃন্দ এবং সিলেটের বিএনপি নেতৃবৃন্দ ও নেতাকর্মীদেরও বিভিন্ন দিক নির্দেশনা দেন। তারেক রহমান আগামী ১০ তারিখের বিভাগীয় সম্মেলন সফল করতে সকল নেতাকর্মীকে আহবান জানান।
  উল্লেখ্য, মহানগর বিএনপি সভাপতি নাসিম হোসাইনের সভাপতিত্বে আয়োজিত মতবিনিময় সভায় প্রধান অতিথির হিসেবে উপস্থিত ছিলেন বিএনপির ভাইস চেয়ারম্যান মোহাম্মদ শাহজাহান। সিলেট মহানগর বিএনপির সাধারণ সম্পাদক বদরুজ্জামান সেলিমের সঞ্চালনায় মতবিনিময় সভায় বিশেষ অতিথি হিসেবে উপস্থিত ছিলেন- দলের চেয়ারপার্সনের উপদেষ্ঠা ড. এনামুল হক, খন্দকার আবদুল মুক্তাদির, কেন্দ্রীয় সাংগঠনিক সম্পাদক ডা. সাখাওয়াত হাসান জীবন, কেন্দ্রীয় সহ-সাংগঠনিক সম্পাদক ও সাবেক সংসদ সদস্য দিলদার হোসেন সেলিম, কেন্দ্রীয় সহ-সাংগঠনিক সম্পাদক ও সাবেক সংসদ সদস্য কলিম উদ্দিন আহমদ মিলন, কেন্দ্রীয় কমিটির সদস্য ও সিলেট সিটি করপোরেশনের মেয়র আরিফুল হক চৌধুরী, কেন্দ্রীয় কমিটির সদস্য ও সিলেট জেলা বিএনপির সভাপতি আবুল কাহের চৌধুরী শামীম, কেন্দ্রীয় সদস্য ডা. শাহরিয়ার হোসেন, কেন্দ্রীয় সদস্য মিজানুর রহমান চৌধুরী, কেন্দ্রীয় সদস্য মশিউর রহমান বিপ্লব, জাসাসের কেন্দ্রীয় সাধারণ সম্পাদক হেলাল খান, জেলা বিএনপির সাধারণ সম্পাদক আলী আহমদ।
  এছাড়া উপস্থিত ছিলেন মহানগর বিএনপির সিনিয়র সহ-সভাপতি আব্দুল কাইয়ুম জালালী পংকী, সালেহ আহমদ খসরু, সিলেট সিটি করপোরেশনের কাউন্সিলর ফরহাদ চৌধুরী শামীম, রেজাউল হাসান কয়েস লোদী, আব্দুর রকিব তুহিন প্রমুখ। মতবিনিময় সভায় মহানগর বিএনপির ও সহযোগী সংগঠনের বিভিন্ন ওয়ার্ডের নেতাকর্মীরা উপস্থিত ছিলেন।